**רציונל וסילבוס גמרא – מסכת קדושין**

**12 שנות לימוד**

תכנית הלימודים בתושב"ע לתלמידי פרוייקט היל"ה מורכבת מיחידות לימוד בהלכה, לקט מצוות מתוך ספר החינוך, וגמרא.

המטרה בלימוד הלכה, ולקט מצוות היא ידיעת ההלכות והמצוות טעמיהם ודיניהם.

אך מטרת לימוד הגמרא שונה, מלבד הדינים ופסקי ההלכות המובאות בה, וכן שאר הידיעות התורניות המצויות במסכתות הש"ס, מתייחדת הגמרא בצורתה משאר ספרי הקודש, בכך שהיא מביאה את המשא ומתן הלימודי בדיני התורה בדרך של קושיות ותירוצים, הוה אמינא ומסקנא, ראיות ודחיות, מחלוקות תנאים ואמוראים, טעמים ונפקא מינה, ומדוע האחד לא מסכים עם החולק עליו.

המבנה היחודי של הגמרא דורש מן הלומד מחשבה, התבוננות, הפעלת שיקול דעת, וגירוי מחשבתי, כדי להבין את הסוגיא.

**מטרות ומיומנויות:**

התלמיד יכיר את דרכי לימוד הגמרא, וצורת החשיבה והעיון בתלמוד, כדי שיוכל להשתמש בידיעותיו ללימוד סוגיות חדשות.

כגון:

1. **לשון חכמים :**

ביאורי מילים, פיסוק נכון, כתב רש"י, מושגים, ראשי תיבות.

1. **מהלך סוגיא**

פיסוק נכון, יצירת כותרת, חלוקה לשלבים, זיהוי שלב (קושיא, ראיה, תרוץ)

1. **הבנה**

הבנת רצף המהלך, והקשר לשלב הקודם.

1. **חשיבה**

הבנת המקרה, צדדים וסברא,

1. **סיכום**

סכום הדינים, טעמים, מחלוקות.

**פרק "האיש מקדש"**

מתחילת הפרק דף מא עמוד א' משנה - דף מב ע"ב ונילף מינה

* סוגיית: **קידושין ע"י שליח ודין מצווה בו יותר מבשלוחו**.

דף מ"א ע"א משנה עד האיש מקדש את בתו כשהיא נערה

* סוגיית: **קידושי קטנה** (תוס' ד"ה אסור לאדם שיקדש)

מ"א ע"א עד שליחות מנלן

* סוגיית: **"שליחות" – המקור לדיני שליחות בקידושין גירושין תרומה וקדשים.**

מ"א ע"א שליחות מנלן – עד דף מ"ב ע"א מנין ליתומים שבאו לחלוק בנכסי אביהם.

* סוגיית: **יתומים שבאו לחלוק בנכסי אביהם מעמידים להם אפוטרופוס**

מ"א ע"א א"ר נחמן אמר שמואל –מ"א ע"ב אמר רב נחמן האחים שחלקו

* סוגיית: **דיני אונאה במקח**

מ"א ע"א –עד והא דתנן השולח את הבעירה

* סוגיית: **שליחות לדבר עבירה**

**מבנה הבחינה**

**חלק א'**

מושגי יסוד המופיעים בדפים אלו - 40 נקודות

**חלק ב'**

שאלות עיוניות, והבנת הסוגיא -60 נקודות